25 ნოემბერი - U5

1. ერთი ვერსიით, ამ ცნობილ ნახატზე ფლორენციელი ვაჭრის დელ ჯოკონდოს ცოლია გამოსახული. თუმცა, თუ ამ ნახატის სახელს ქართულად გავიაზრებთ, შეიძლება შეცდომით გვეგონოს, რომ მხატვარმა მასზე ტყვეობაში მყოფი ქალი გამოსახა. დაასახელეთ თუ რომელ ნახატზეა საუბარი.

**პასუხი:** მონა ლიზა

**კომენტარი:** მოსაზრებას, რომ ნახატზე ვაჭარ დელ ჯოკონდოს ცოლია გამოსახული, ადასტურებს ის ფაქტი, რომ მას მეორენაირად ჯოკონდა ეწოდება. შეიძლება სიტყვა მონამ ბევრს აფიქრებინოს, რომ ნახატზე გამოსახულია ტყვეობაში მყოფი ქალი, სახელად ლიზა. სწორი პასუხია მონა ლიზა.

2. სიმბოლურია, რომ ამ ორმა პოპულარულმა მსახიობმა ერთმანეთი იმ ფილმის გადაღებაზე გაიცნო, სადაც ერთმანეთთან დაპირისპირებული ჯაშუში ცოლ-ქმრის როლს ასრულებდნენ. ერთ-ერთ კარიკატურაზე კი ეს ორი მსახიობი სხვადასხვა ეროვნების უამრავ ბავშვთან ერთად ოჯახურ გარემოშია გამოსახული. დაწერეთ ფურცელზე ერთ-ერთის სახელი და გვარი მაინც.

**პასუხი:** ანჯელინა ჯოლი / ბრედ პიტი
**კომენტარი:** სიმბოლურია, რომ ამ ორმა მსახიობმა ერთმანეთი იმ ფილმში გაიცნო, სადაც ცოლ-ქმრის როლი შეხვდათ, რადგან რამდენიმე წლის შემდეგ ისინი რეალურ ცხოვრებაშიც დაქორწინდნენ. ისინი ასევე ცნობილები არიან იმით, რომ ბევრი ბავშვი იშვილეს. თქვენ უნდა დაგესახელებინათ ბრედ პიტი ან ანჯელინა ჯოლი.

3. კანის ფერისა და სიძვირფასის გამო, ამ ლეგენდარული ფეხბურთელის მეტსახელი გახლდათ “შავი მარგალიტი”. თუმცა, თქვენს უმეტესობას მისი სახელი შესაძლოა ერთი პოპულარული არაალკოჰოლური სასმელის შეფუთვიდან უფრო გეცნობოდეთ. დაასახელეთ ეს ბრაზილიელი ფეხბურთელი.
**პასუხი:** პელე
**კომენტარი:** ეს ფერადკანიანი ბრაზილიელი ფეხბურთის ლეგენდა, გარდა ფეხბურთის თამაშისა, საკუთარი სახელით წარმოებული ყავითაც არის ცნობილი. სწორი პასუხია პელე.

4. ეს ხილი შეიცავს დიდი ოდენობით რკინას, რის გამოც ჩაკბეჩვის შემდეგ იჟანგება და მოწითალო შეფერილობას იღებს. ერთი ვერსიით, სწორედ ამ ხილმა უბიძგა ცნობილ მეცნიერს 1665 წელს, რომ მიზიდულობის ძალა აღმოეჩინა. დაასახელეთ ეს ხილი.

**პასუხი:** ვაშლი

**კომენტარი:** ლეგენდის თანახმად, ხის ქვეშ მჯდომ ისააკ ნიუტონს თავში ვაშლი დაეცა, რამაც მას მსოფლიო მიზიდულობის კანონის შექმნა შთააგონა.

5. წიგნში “პატარა პრინცი” **იქსი** მთავარი პერსონაჟის საყვარელი ყვავილია. შეკითხვის ავტორი იმედოვნებს, რომ ყოველი თქვენგანი არის დედის გულის **იქსი**. დაასახელეთ **იქსი** ერთი სიტყვით.

**პასუხი:** ვარდი
**კომენტარი:** ცნობილი ქართული ანდაზის მიხედვით კარგი შვილი დედის გულის ვარდია. წიგნში “პატარა უფლისწული” მთავარი პერსონაჟის საყვარელი ყვავილია ვარდი. სწორი პასუხია ვარდი.

6. ამ წიგნისსრული სათაური მოიცავს შემდეგ სიტყვებს: “ანბანი და პირველი საკითხავი წიგნი სახალხო სკოლებისთვის.” სიმბოლურია, რომ მისი ავტორის სიცოცხლეში, ეს წიგნი 33-ჯერ გამოიცა. დაასახელეთ ეს წიგნი.

**პასუხი:** დედა ენა

**კომენტარი:** სკოლაში ალბათ თქვენც პირველი ეს წიგნი წაიკითხეთ. ქართულ ანბანში 33 ასოა, ამიტომაც, მართლაც სიმბოლურია, რომ იაკობ გოგებაშვილის სიცოცხლეში ეს წიგნი 33-ჯერ გამოიცა. სწორი პასუხია - დედა ენა.

7. კომიქსების ამ ცნობილმა პერსონაჟმა სუპერგმირული სახელი შიშის დასაძლევად აირჩია, რადგან ბავშვობაში მომხდარი უბედური შემთხვევის შემდეგ, მას ძალიან ეშინოდა **ღამურების**. დაწერეთ, თუ რომელ სუპერგმირზეა საუბარი.

**პასუხი:** Batman
**კომენტარი:** ამ პერსონაჟს ბავშვობაში თავს გადამხდარი უბედური შემთხვევის შემდეგ ძალიან ეშინოდა ღამურების და სუპერგმირული სახელიც ამ შიშის დასაძლევად დაირქვა. ღამურა ინგლისურად არის “Bat”. ეს სუპერგმირი გახლავთ ბეტმენი.

8. **იქსი** ყველაზე მეტად ნაძვთან, ფიჭვთან, ან სოჭთან ასოცირდება. თუმცა, სანამ ფურცელზე პასუხს დაწერთ, შეკითხვის ავტორი გირჩევთ, რომ საქართველოში არსებული ერთი პოლიტიკური პარტიაც გაიხსენოთ.

დაწერეთ **იქსი** ხუთასოიანი სიტყვის გამოყენებით.

**პასუხი:** გირჩი

**კომენტარი:** სიტყვა “გირჩევთ” დამატებითი მინიშნება იყო ამ ხეების ნაყოფზე. თუმცა საქართველოში ასევე გვყავს ამავე სახელის მქონე პარტია. სწორი პასუხია გირჩი.

9. ბერძნული მითოლოგიის მიხედვით, განსაკუთრებული ძალ-ღონით გამორჩეულმა **იქსმა** თორმეტი გმირობის ჩადენა შეძლო. ძალოსან ლაშა ტალახაძის რჩევით, იმისათვის, რომ **იქსივით** ძლიერები იყოთ, ყოველ დილით **იქსი** უნდა მიირთვათ**.** დაასახელეთ სიტყვა, რომელიც შეცვლილია **იქსით.**

**პასუხი:** ჰერკულესი

**კომენტარი:** რათა იყოთ ისეთივე ჯანმრთელები და ძლიერები, როგორც ჰერკულესი, ძალოსანი ლაშა ტალახაძე გირჩევთ ყოველ დილით მიირთვათ ჰერკულესის ფაფა. სწორი პასუხია ჰერკულესი.

10. ოთხ ყველაზე ცნობილ **ამას** ანიმაციის შემქმნელებმა სახელები ცნობილი მხატვრების პატივსაცემად შეურჩიეს. სულხან-საბა ორბელიანის ერთი იგავის მიხედვით კი **მას** მორიელი დაგესლავს. ნუ იჩქარებთ დაასახელოთ **ის,** რის შესახებაც შეკითხვაშია საუბარი.

**პასუხი:** კუ

**კომენტარი:** ცნობილ მულტსერიალში შემქმნელებმა პერსონაჟებს ლეონარდო, მიქელანჯელო, რაფაელი და დონატელი დაარქვეს. სულხან-საბას იგავში კი მორიელი კუს დაგესლავს. არაჩქარებაზე მითითება დამატებითი მინიშნება გახლდათ. სწორი პასუხია კუ.

11. წიგნში “პატარა პრინცი” თვითმფრინავის დაზიანების გამო, მთავარ პერსონაჟს ამ უდაბნოში უწევს დაშვება. აღნიშნულ უდაბნოს სახელი ეწოდა არაბული სიტყვის “ალ საჰრა”-ს მიხედვით. დაასახელეთ უდაბნო, რომელზეც შეკითხვაშია საუბარი.

 **პასუხი:** საჰარა
**კომენტარი:** არაბული “ალ-საჰრა”, ძალიან წააგავს იმ სახელს, რომლითაც ამ უდაბნოს ვიცნობთ. პატარა უფლისწულს დედამიწის ყველაზე დიდ უდაბნოში, საჰარაში დაშვება მოუხდა. სწორი პასუხია საჰარა.

12. ერთ-ერთი ინტერვიუს დროს, ერთმა ქართველმა პოლიტიკოსმა პრეზიდენტობის კანდიდატი სალომე ზურაბიშვილი ამ ქართველ მეფეს შეადარა, ერთ-ერთ იუმორისტულ შოუში კი იხუმრეს, რომ ამ მეფესთან შედარების მიზეზი სინამდვილეში სალომე ზურაბიშვილის მხარდამჭერებისათვის დარიგებული ორმოცდაათი ლარი იყო. ერთი ვერსიით, ყველაზე ცნობილი ქართული პოემა, სწორედ ამ მეფისადმი მიძღვნილი სასიყვარულო წერილია. დაასახელეთ თუ რომელ მეფეზეა საუბარი.

**პასუხი:** თამარ მეფე
**კომენტარი:** ამ მეფის პორტრეტი 50 ლარიანზეა გამოსახული. ერთი ვერსიით, სწორედ მას მიუძღვნა შოთა რუსთაველმა თავისი უკვდავი პოემა. სწორი პასუხი გახლავთ თამარ მეფე.

13. მარშალ ბრიუს მაზერს მესამე რეპის ისტორიაში საუკეთესო თეთრკანიან მომღერლადაა აღიარებული. სიმბოლურია, რომ ქართველი რეპერი ენემი მისი დიდი ფანია. დაწერეთ, თუ რა სახელით ვიცნობთ ჩვენ მარშალ ბრიუს მაზერს მესამეს.

**პასუხი:** ემინემი

**კომენტარი:** ქართველი რეპერის, ენემის სასცენო სახელი წააგავს მარშალის სასცენო სახელს. სწორი პასუხია ემინემი.

14. სიმბოლურია, რომ ყველასათვის ნაცნობ ერთ-ერთ ამ ტექნიკასთან დაკავშირებულ ნივთზე დისნეის ცნობილი პერსონაჟია გამოსახული. ერთ-ერთ კარიკატურაზე კი ამ ნივთს ღამურას ფრთები აქვს.

დაწერეთ ეს ნივთი ხუთი ასოს გამოყენებით.

**პასუხი:** თაგვი / მაუსი
**კომენტარი:** ამ ნივთის ერთ-ერთ სახეობაზე მიკი-მაუსია გამოსახული, რაც სიმბოლურია, რადგან მისი სახელი ითარგმნება, როგორც თაგვი. ამავე მიზეზის გამო, ერთ კარიკატურაზე იგი ღამურასთანაცაა შედარებული. სწორი პასუხია - მაუსი.

15. ერთი მათემატიკოსი ხატოვნად ამბობს, რომ **იქსი** არის კვერცხი, საიდანაც სხვა ციფრები გამოიჩეკნენ. თუკი დავაკვირდებით, **იქსი** მართლაც წააგავს კვერცხს. **იქსის** თავიდან ასარიდებლად კი პასუხების ფურცელზე სწორედ **იქსი** უნდა დაწეროთ.

**პასუხი:** 0

**კომენტარი:** ერთი მათემატიკოსი აღნიშნავს, რომ ეს არის კვერცხი, საიდანაც სხვა ციფრები გამოიჩეკნენ. თუ დავაკვირდებით ეს ციფრი მართლაც წააგავს კვერცხს. ნული ქულის თავიდან ასარიდებლად კი სწორედ ნულის დაწერა იყო საჭირო. სწორი პასუხია ნოლი.